Cezar (čuvarkukac)

*"Ipak... nismo ovde da bi nahranili Cezara, nego da ga bi ga sahranili!"*
― Luk Skajvoker

**Cezar** je bio mužjak čuvarkukaca  *(Ženke su čuvarkukle, a mladunci čaurkukle. Ne mešati sa čuvarkuce)*, i ljubimac Oriona Feretke, upravnika Pazar svemirske stanice. Držao ga je na Zalemu-4, đubrana-planeti, da mu čuva vredne stvari koje je tamo, ispod tona đubreta krio.

Samo je on mogao da ga smiri i to supersoničnim umiriteljem, ali kada bi on bio odsutan sa planete...bolje bi vam bilo da niste tamo. "Pustio bi ga s lanca", a on nije znao za milost. **Cezar** je zadavao strašne nevolje stanovnicima Zalema, svih rasa, al najviše Ljudi, koji su tu živeli kao klošari beskućnici, izbeglice sa raznih svetova, posle pobede Imperije.

## Izgled i priroda

*"Cezar?"*
*"Ja, ja, Feretkina zver. Čuvar. Činiti nam život pakalom, zbok njega smo svi pod zemnjom"*
― Luka Skajvoker i Srđa Keselrok

**Cezar** je bio roze boje kože (i krljušti) čuvarkukac, vlasništvo Feretke, Ljudske rase, ne feretske, upravnika svemirske stanice, a ustvari trgovca oružjem. Sa sobom je uvek nosio uređaj koji je koristio da umiri zver. Aktivacija istog bi pripitomila **Cezara** kao da je miran štenac koji čeka komandu,poslušan. A služio mu je dobro. Da mu čuva štek. Ali štek mu je ugrožavala skupina nekih izbeglica,koje su tu dospele zajedno sa đubretom,ali je **Cezar** poslužio svojoj svrsi. Oterao ih je pod zemlju. Veoma agresivne životinje, bez kontrole bi bile pravi koljači.

Imali su oštra klešta koja su im, neobično, rasla iz čela, iz "obrva". Imali su 6 snažnih udova, sa jakim dvoprstim kopalicama na kraju, kojima bi se brže od miša ukopali unazad, u zemlju, ili u ovom slučaju u đubre. Odakle bi iskočili na iznenađenu žrtvu, koju bi već stisli mengelama. Zato im je i bila na vrhu. Oči nisu imali, a i ne trebaju im, a nisu mogle ni da izrastu od kukica. Plen su pratili antenama na glavi. Originalno nisu morali da kopaju po metalu, ne znam kako su se ovde snalazili.

Rađali su se iz jaja, to jest iz kukli, to jest lutaka, čaura. Zato su se zvale čaurkukle, a majke su im se zvale čuvarkukle. Iako su ih (s)nosile takođe ukopane, bile su tu u okolini, da ih čuvaju. Svraćao bi i otac, da im ispovraća hranu. Prepoznavao bi ih istim antenama. Prvo bi, na bočnoj strani izbili iz mekog jajeta, formirali čauru, lepljivu na vrhu, tek malo izvirilu kroz zemlju na kraju razvoja, i čim se neki prolazeći nesrećni insekt ili nešto malo zalepi, spremna beba krvoločno skoči sa novorazvijenim kleštima i uhvati ga u smrtni stisak. Prva krv. Pomamila bi ih. Iskopaju se dvoprstim kandžama, i idu u lov.

## Istorija

*"Hej! Jesil' čuo to"*

*"Mis'iš to čudno turiranje? Nešto kao neko plovilo kome se zaglavio menjač?"*

*"Da..da nije možda krčanje nekog veoma velikog stomaka?!"*

*—* Lendo Kalrizijan i Luk čuju **Cezara** koji se približava

Treće godine NBJ, dvojica predstavnika Re-Re Alijanse, Luk Skajvoker i Lendo Kalrizijan, pristigli su na Zalem-4 u privatnom šatlu Feretke koji je jedini mogao da sleće tu s vremena na vreme, kako bi pokupili 4 Maš'na borbena broda, sklepanih od rezervnih delova, koje je upravnik držao na otpadu. Ali je "zaboravio" da ih upozori na "psa" čuvarkuću, čuvarkucu. Kako su krenuli ka borbenim plovilima, odmah ih je nanjušio **Cezar**, što ga je raspomamilo da odmah iskoči ispod mase rđavog đubreta i da nasrne na pridošlice.

Otporaši su zapucali na pseto svojim laserskim pištoljima, ali gde bi on bio da ga je tako lako ubiti. Njegove snažne krljušti i debela koža nisu tek tako mogle biti probijene nekim vatrenim oružjem. Samo su ga razdražili. Skočio je na crnju i zgrabio ga svojim čeonim kleštima, koja su lomila i frik. Ali njega nešto nisu htele. Verovatno je bio prljav. Vatreno ne, ali hladne Svetlosne Sablje da. Luk ga je napao i secnuo po stomaku. Tako povređen, odmah ga je ispustio, što im je dalo sasvim dovoljno vremena da pobegnu. Međutim, na nepoznatom terenu, ubrzo su naleteli na ćor-sokak. Prolaz im je bio zablokiran velikim trupom neke letelice. Nisu imali gde, pa je **Cezar** porinuo ka dvojcu Pobunjenika, ali u poslednjem trenutku njegov nesuđeni plen pobeže u truplo. Tamo su naišli na iznenađene Zalemljane, jer su oni tu živeli, i pokušavali da se sakriju od čuvarkukca, a oni im ga dovode prednoge. **Cezar**, koji se zaleteo nije bio u stanju da se zaustavi i udario je onda i oborio trup, p(r)otresavši sve u njemu.

## Društvo

*"Ma, odlično! Čime bismo mi mogli da oborimo njega, dođavola?"*
*"Ovoliko čudovište? Ne znam. Naši pištolji ga očigledno nisu ni ogrebali!"*
*—* Luk i Lendo

Jednom kad nanjuši trag, zver ne može da se zaustavi. Legao je ispred ugruvane letelice i čekao živi plen, da mrdne. Dok je on ležao u gardu, Pobunjenici i domoroci su se izmigoljili kroz stražnji ulaz, iz tog nazovi skloništa. Prišunjali su se i gađali brdo otpada iznad **Cezarove** glave. Time su izazvali klizanje krša, i onda je pao na njega, navodno ga zarobivši.

Ispod tone otpada, čuvarkukac je međutim bio nimalo povređen ovim podmuklim napadom. I nastavio je da napada svoje...napadače. Kalrizijan je imao naročitog uspeha u odvlačenju pažnje kreature, tako što mu je pucao u glavu. Glava mu je najčvršća, glupane. Samo ga je iznervirao. Opet je krenuo na njega, da ga pokida kao salvetu. Odgovorio mu je nasilnim napadima, jednim za drugim.

Izbegao ga je vešto, ali, taj ne udara u zidove, taj kopa kroz njih. Kroz trup nije prošao samo zato što su vešti domoroci naučili da prikriju svoje kretanje. Prokopao je do drugog kraja i nastavio da ga besomučno napada. Taman kada je namerio da ga konačno skrati za glavu, Luk je ugledao taj umirujući uređaj u šatlu. Aktivirao ga je, i **Cezar** se odmah zalepio za zemlju. Ni makac više. Da nastavi napad.

Gosti su konačno mogli da dopru do tih Maš'ni i da se odvezu na miru, ali ne pre nego što poklone ubogim domorocima taj sonični uređaj iz zahvalnosti jer su se udružili sa njima da im pomognu, i da naštete Feretki, koji ih je očigledno navukao ovde da im uzme i pare i ....jare. Sada su oni mogli da kontrolišu i zver i Oriona posedujući tu malu stvarčicu. On više nije imao tu šta da traži.

Nezgrapno veliko stvorenje je ni ne znajući služilo zlom Orionu da ostvari svoje ciljeve, sa zadatkom da ubije svakog kog mu dovede tu, i iako im je nekoliko puta, izrazito nezaustavljiv, zamalo došao glave, oni su mu oprostili, nije ono krivo.

# Hiper svemir

Δ

Δ

Δ

Δ

Δ

Δ

Δ

Δ

# **Bi(bli)ografija**

^|~ Zvezdani Ratovi, broj 59, Marvelov strip (prvo pojavljivanje)

# *~~Veze iza zavese~~*

*"Hoćeš da kažeš kako nikad nisi video da Lenda i Luka napada džinovski roze bodljikavi penis?! Pa ti ne znaš zašto živiš!"*

*— Ejden Henesi*

Otkud mu ime Cezar, nemamo pojma, ali nije ništa neobično. I latinski i nemački (Keiser) su ovde najnormalniji jezici

# Pojašnjenja, note i reference

1. ↑ *[1] (Watchbeast i watch-beast u originalu, jedni su bube-crvi, jedni psi)*